CELEX: 32008D0556
Language: fi
Date: 2008-06-25 00:00:00
Title: 2008/556/EY: Komission päätös, tehty 25 päivänä kesäkuuta 2008 , yhteisön osallistumisesta Portugalissa vuonna 2007 toteutettujen lintuinfluenssan torjuntaa koskevien hätätoimenpiteiden rahoitukseen (tiedoksiannettu numerolla K(2008) 2978)

9.7.2008   
            
            
               FI
            
            
               Euroopan unionin virallinen lehti
            
            
               L 180/13
            
         
      KOMISSION PÄÄTÖS,
   tehty 25 päivänä kesäkuuta 2008,
   yhteisön osallistumisesta Portugalissa vuonna 2007 toteutettujen lintuinfluenssan torjuntaa koskevien hätätoimenpiteiden rahoitukseen
   (tiedoksiannettu numerolla K(2008) 2978)
   (Ainoastaan portugalinkielinen teksti on todistusvoimainen)
   (2008/556/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 3 artiklan 3 kohdan ja 3 a artiklan 1 kohdan,
   sekä katsoo seuraavaa:
   
               (1)
            
            
               Päätöksessä 90/424/ETY säädetään menettelyistä, joita käytetään myönnettäessä yhteisön rahoitusta yksittäisiin eläinlääkinnällisiin toimiin, myös hätätoimenpiteisiin. Kyseisen päätöksen 3 a artiklan mukaisesti jäsenvaltiot voivat saada yhteisön rahoitusta lintuinfluenssan hävittämiseksi toteutetuista toimenpiteistä aiheutuneiden tiettyjen kustannusten kattamiseksi.
            
         
               (2)
            
            
               Päätöksen 90/424/ETY 3 a artiklan 3 kohdassa säädetään säännöistä, jotka koskevat jäsenvaltioille aiheutuvien kulujen prosenttiosuutta, jonka yhteisön rahoitusosuus voi kattaa.
            
         
               (3)
            
            
               Neuvoston päätöksessä 90/424/ETY tarkoitettuihin hätätapauksissa toteutettaviin toimenpiteisiin ja eläintautien torjuntatoimenpiteisiin myönnettävää yhteisön rahoitusta koskevista säännöistä 28 päivänä helmikuuta 2005 annetun komission asetuksen (EY) N:o 349/2005 (2) soveltamisalaan ei enää kuulu lintuinfluenssa sen jälkeen, kun päätöstä 90/424/ETY muutettiin neuvoston päätöksellä 2006/53/EY (3). Sen vuoksi tässä päätöksessä on säädettävä erikseen, että yhteisön rahoituksen myöntäminen Portugalille edellyttää, että tiettyjä kyseisessä asetuksessa vahvistettuja sääntöjä noudatetaan.
            
         
               (4)
            
            
               Portugalissa esiintyi vuonna 2007 lintuinfluenssan taudinpurkauksia. Taudin puhkeaminen aiheuttaa vakavan vaaran yhteisön kotieläinkannalle. Portugali toteutti päätöksen 90/424/ETY 3 a artiklan 2 kohdassa tarkoitettuja toimenpiteitä kyseisten taudinpurkausten torjumiseksi.
            
         
               (5)
            
            
               Portugali on täyttänyt kaikilta osin päätöksen 90/424/ETY 3 artiklan 3 kohdassa ja 3 a artiklan 2 kohdassa sekä asetuksen (EY) N:o 349/2005 6 artiklassa säädetyt tekniset ja hallinnolliset velvoitteet.
            
         
               (6)
            
            
               Portugali toimitti 7 päivänä marraskuuta 2007 komissiolle tiedot aiheutuneista kustannuksista ja on tämän jälkeen edelleen toimittanut kaikki tarvittavat maksettavia korvauksia ja toimintamenoja koskevat tiedot.
            
         
               (7)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Yhteisön rahoitusosuus
   1.   Portugalille voidaan myöntää yhteisön rahoitusta kustannuksiin, jotka aiheutuivat kyseiselle jäsenvaltiolle päätöksen 90/424/ETY 3 a artiklan 2 kohdassa tarkoitetuista lintuinfluenssan torjumiseksi vuonna 2007 toteutetuista toimenpiteistä.
   2.   Tässä päätöksessä sovelletaan soveltuvin osin asetuksen (EY) N:o 349/2005 2–5 artiklaa, 7 artiklaa, 9 artiklan 2, 3 ja 4 kohtaa sekä 10 artiklaa.
   2 artikla
   Osoitus
   Tämä päätös on osoitettu Portugalin tasavallalle.
   
      Tehty Brysselissä 25 päivänä kesäkuuta 2008.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL L 224, 18.8.1990, s. 19. Päätös sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).
   
      (2)  EUVL L 55, 1.3.2005, s. 12.
   
      (3)  EUVL L 29, 2.2.2006, s. 37.